4.pielikums

Līgums

Par uroloģijas medicīnisko materiālu piegādi
Līguma parakstīšanas datums 

ir pēdējā pievienotā droša elektroniskā paraksta 




un tā laika zīmoga datums





 
Nr. VS/2026-
Sabiedrība ar ierobežotu atbildību „Vidzemes slimnīca”, vienotais reģistrācijas Nr.40003258333, juridiskā adrese - Jumaras iela 195, Valmiera, Valmieras novads, LV 4201, tās _______ personā, kur_ rīkojas uz ____ pamata (turpmāk - Pasūtītājs) no vienas puses, un

__________, vienotais reģistrācijas Nr. ______, juridiskā adrese – _____, tās ______ personā, kur_ rīkojas uz ____ pamata (turpmāk - Piegādātājs) no otras puses, 

kā arī abi kopā vai katrs atsevišķi (turpmāk - Puses vai Puse), ar saistošu spēku kā sev, tā savu tiesību, saistību un pienākumu tālāk pārņēmējiem un ieguvējiem, savstarpēji vienojoties un pamatojoties uz Pasūtītāja rīkotās iepirkuma procedūras „Uroloģijas medicīnisko materiālu iegāde”, iepirkuma identifikācijas Nr. VS 2026/21 (turpmāk – Iepirkuma procedūra) rezultātiem, kuras ietvaros iepirkuma daļā/s Nr.___ par uzvarētāju tika atzīts Piegādātājs, noslēdz šādu līgumu (turpmāk – Līgums).

1.Līguma priekšmets

1.1.Piegādātājs apņemas pārdot un piegādāt, bet Pasūtītājs pirkt uroloģijas medicīniskos materiālus, turpmāk – Prece, atbilstoši Piegādātāja Iepirkuma procedūras ietvaros iesniegtajam piedāvājumam, tai skaitā, tā tehniskajam- finanšu piedāvājumam, attiecīgajā Iepirkuma daļā, kurā Piegādātājs ir atzīts par uzvarētāju, turpmāk – Piedāvājums, kas ar Līguma spēkā stāšanās brīdi kļūst par Līguma neatņemamu sastāvdaļu (Pielikums Nr. 1).

1.2.Piedāvājumā norādītais Preces daudzums ir aptuvens un Pasūtītājs negarantē izpirkt to pilnā apmērā. Pasūtītājam piegādājamo Preču apjomi ir atkarīgi no pacientu plūsmas, un sakarā ar to Preču apjomi varētu būt lielāki vai mazāki par Piedāvājumā noteikto. Piegādātājam nav pretenziju, ka Pircējs iepērk tādu Preču daudzumu, kāds nepieciešams Pircēja darbības nodrošināšanai. Pircējs negarantē, ka Līguma darbības laikā tiks iepirkts viss Līguma pielikumā Nr. 1 norādītais Preču daudzums.

1.3. Ja Preces ražotājs Pasūtītājam piedāvā Preces iegādāties par akcijas cenām, kuras ir zemākas ne kā Piedāvājumā, Pasūtītājs ir tiesīgs attiecīgās Preces iegādāties no Preču ražotāja ar Preču ražotāja izvēlētu starpnieku Preces piegādei.

1.4.Ja Valsts reģionālās attīstības aģentūras elektroniskajā iepirkumu sistēmā, turpmāk – EIS, tiek piedāvātas Iepirkuma procedūras Preces par zemākām cenām nekā Piedāvājumā vai Piegādātājs nevar nodrošināt attiecīgo Preču piegādi par Piedāvājumā norādītajām cenām vai zemākām cenām, Pasūtītājs ir tiesīgs attiecīgās Preces iegādāties EIS un Piegādātājam nav tiesības celt pretenzijas par to.

2.Preces kvalitāte un derīguma termiņš

2.1.Precei, tai skaitā, tās iepakojumam, apritei un piegādei, jāatbilst ražotāja noteiktām prasībām un Latvijas Republikā spēkā esošo normatīvo aktu, uzraugošo institūciju, kā arī Eiropas Savienības standartu prasībām. Precei jābūt iepakotai tā, lai transportēšanas un glabāšanas laikā saglabātos nemainīga Preces kvalitāte.

2.2. Precēm jābūt ar instrukcijām, kas ir latviešu valodā, atbilstoši spēkā esošiem normatīvajiem aktiem.

2.3.Piegādātājs ir atbildīgs par piegādātās Preces kvalitāti līdz tās derīguma termiņa beigām, un šai sakarā sedz Pasūtītājam visus pierādāmos ar Preces neatbilstību kvalitātei un/vai Līguma noteikumiem saistītos zaudējumus. 

2.4. Ja Pasūtītāja Preču pieprasījumā norādīto Preču derīguma termiņš to piegādes brīdī ir mazāks par 6 (sešiem) mēnešiem no attiecīgās Preces kopējā derīguma termiņa, Piegādātājs pirms attiecīgo Preču piegādes par to informē Pasūtītāju, kārtībā, kādā saņemts attiecīgais Preču pieprasījums, un Preču, kuru derīguma termiņš ir mazāks par 6 (sešiem) mēnešiem no attiecīgās Preces kopējā derīguma termiņa, piegāde ir veicama tikai tādā apjomā, kādu saskaņojis Pasūtītājs.
2.5. Piegādātājs nodrošina, ka Līguma izpildē Pasūtītājam netiek piegādāta Krievijas Federācijā un Baltkrievijas Republikā ražota Prece.
3.Līguma summa un norēķinu kārtība

3.1. Par savlaicīgu un kvalitatīvu Preces piegādi Pasūtītājs maksā Piegādātājam līgumcenu saskaņā ar Piedāvājumā noteiktajām Preces vienību cenām. Līguma summa, saskaņā ar Piegādātāja iesniegto Piedāvājumu par visu plānoto apjomu ir ____ EUR (___) bez pievienotās vērtības nodokļa (PVN), turpmāk- Kopējā līguma summa.
3.2.Pasūtītājs maksā Piegādātājam par faktiski piegādāto Preci, atbilstoši Piedāvājumā (Pielikums Nr. 1) noteiktajam Preču cenrādim, tai skaitā, preces vienas vienības cenai EUR bez PVN.

3.3.Preces cenā ir iekļautas visas izmaksas, kas saistītas ar Preces iegādi un piegādi, tai skaitā, iespējamie sadārdzinājumi, pielietoto materiālu izmaksas, nepieciešamo palīgdarbu izmaksas, tehnikas un palīgierīču izmantošanas izmaksas, transporta izdevumi piegādājot Preces, kā arī citas izmaksas, kuras izriet no Līguma, Iepirkuma procedūras dokumentācijas un Piedāvājuma, un tā, attiecībā uz Pasūtītāju, nav pakļauta nekādam cenu pieaugumam, izņemot PVN pieauguma gadījumā un tikai tā apmērā. Ja saskaņā ar Latvijas Republikā spēkā esošajiem normatīvajiem aktiem turpmāk tiek grozīta PVN likme, kopējā līguma summa (kā arī jebkuru Līgumā noteikto daļējo maksājumu apmērs) ar PVN tiek grozīta attiecīgi PVN likmes izmaiņām bez atsevišķas Pušu vienošanās, ņemot par pamatu līguma summu bez PVN, kas paliek nemainīga, un jauno nodokļa likmi.

3.4. Pretendents nodrošina Piedāvājumā norādītās cenas (bez PVN) nemainīgumu visā līguma darbības laikā. Saprātīgi prognozējamā inflācija, tirgus apstākļu maiņa vai jebkuri citi apstākļi nevar būt par pamatu Preces cenas paaugstināšanai. Līguma darbības laikā Piegādātāja finanšu piedāvājuma piedāvātās vienību cenas (bez PVN) nevar tikt mainītas.
3.5.Pasūtītājam ir saistošas izmaiņas Preces cenā tikai Preces cenas samazinājuma gadījumā, bez atsevišķas rakstveida vienošanās noslēgšanas.
3.6.Pasūtītājs Preces apmaksu veic 30 (trīsdesmit) kalendāro dienu laikā no Preces piegādes un preču pavadzīmes rēķina, turpmāk - PPR, abpusējas parakstīšanas dienas, ar bezskaidras naudas pārskaitījumu uz Piegādātāja rēķinā norādīto norēķina kontu bankā.

3.7. Gadījumā, ja Piegādātājam uz Līguma pamata ir aprēķināts līgumsods, Pasūtītājam ir tiesības ieskaita kārtībā samazināt Piegādātājam maksājamo naudas summu tādā apmērā, kāds ir Līgumā noteiktajā kārtībā aprēķinātais līgumsods Piegādātājam.

3.8.Par Preces apmaksas datumu tiek uzskatīts tas datums, kurā ir veikts attiecīgais bezskaidras naudas pārskaitījums uz Piegādātāja norēķinu kontu bankā, ko apliecina attiecīgais maksājuma uzdevums.

3.9. Avansa maksājumi nav paredzēti.

3.10. Piegādātājs rēķinus sagatavo elektroniski XML formātā, datnei pievienojot arī rēķinu PDF formātā, un nosūta to uz Pasūtītāja e-adresi: EINVOICE@40003258333. Elektroniski sagatavotajiem rēķiniem (turpmāk - e-rēķins) ir jāatbilst normatīvajos aktos noteiktajām prasībām attiecībā uz e-rēķiniem un tajos iekļaujamo informāciju. E-rēķina pamatojuma vai piezīmju laukā obligāti jānorāda Pasūtītāja Līguma numurs. 
3.11.Piegādātājs, papildus Latvijas Republikā spēkā esošajos normatīvajos aktos izvirzītajām prasībām dokumentu noformēšanai un to saturam, visos Pasūtītājam iesniegtajos dokumentos (rēķinos, u.tml.) norāda pasūtītās Preces vienas vienības cenu EUR bez PVN un Pasūtītāja rekvizītus un atsauci uz Līguma Nr.
4.Preces iegāde, tās piegādes kārtība un termiņi

4.1.Piegādātājam Preču piegāde veicama no Līguma spēkā stāšanās dienas atsevišķās partijās, nenoteiktos apjomos pēc Pasūtītāja vajadzībām un pieprasījuma. Pasūtījumu apjomus un veikšanas intervālus Pasūtītājs izvēlas pēc saviem ieskatiem.

4.2.Preces piegādi, izkraušanu un novietošanu Pasūtītāja telpās veic Piegādātājs, izmantojot savu transportu un darbaspēku. Piegādātājs ir tiesīgs Preču transportēšanas pakalpojumu nodot trešajām personām, ar nosacījumu, ja tiek nodrošināti Līguma piegādes noteikumi un Piegādātājs uzņemas Līgumā noteikto atbildību, iesniedzot Pasūtītājam rakstisku apliecinājumu. 

4.3. Preces piegādes vieta: Sabiedrība ar ierobežotu atbildību „Vidzemes slimnīca” (Jumaras ielā 195, Valmiera, Valmieras novads, LV-4201, - slēgta tipa aptiekā. Preces piegāde tiek veikta 3 (trīs) darba dienu laikā no pieprasījuma nosūtīšanas dienas.

4.4.Piegādātājam Preces piegāde veicama darba dienās no plkst.08:00 līdz 16:00.

4.5.Pasūtītājam Preču pieprasījums veicams rakstiskā veidā, norādot Preces veidu un daudzumu, nosūtot Piegādātājam pieprasījumu uz Līguma pielikumā norādīto e-pastu elektroniskā veidā vai zvanot uz Līguma pielikumā norādīto tālruni. Piegādātājam, saņemot no Pasūtītāja Preču pieprasījumu, tas nekavējoties jāapstiprina - tādā pašā veidā kā saņemts attiecīgais Preču pieprasījums, norādot pasūtījuma piegādes datumu un laiku, kas noteikts ievērojot Līguma 4.3.punktu.

4.6.Preču transportēšanas apdrošināšana ir Piegādātāja kompetencē un Pasūtītājs to neapmaksā.

4.7.Precēm jābūt marķētām atbilstoši Latvijas Republikas spēkā esošo normatīvo aktu prasībām. 

4.8. Piegādātājs Preci nodod, bet Pasūtītājs pieņem ar PPR. Preci uzskatāma par Piegādātāja nodotu un Pasūtītāja pieņemtu ar PPR abpusējas parakstīšanas brīdi.

4.9.Pie Preces piegādes Pasūtītājām jāpārbauda pieprasītās Preces veidi un to daudzums un jānovērtē piegādāto Preču kvalitāte. Pasūtītājam ir tiesības nepieņemt Preci, ja tā neatbilst Piedāvājumā noteiktajam.

4.10.Ja Pasūtītājs izmanto savas tiesības nepieņemt Preci, Pasūtītājs par to informē Piegādātāju un norāda Preces nepieņemšanas iemeslus. Piegādātājam 1 (vienas) darba dienas laikā par saviem līdzekļiem jāpiegādā Pasūtītājam pieprasītā Prece atbilstoši Piedāvājumam.

4.11. Ja Preces ražotājs veic noteiktas izmaiņas un Piegādātājs, no tā neatkarīgu iemeslu dēļ, nespēj vairs piegādāt Preci, Piegādātājs var piegādāt Iepirkuma procedūras Tehniskās specifikācijas – tehniskā- finanšu piedāvājuma prasībām atbilstošas ekvivalentas Preces, ņemot vērā, ka ekvivalentās Preces cena ir tāda pati kā Piedāvājumā vai zemāka. Pirms šādas ekvivalentas Preces piegādes Piegādātājs šo piegādi saskaņo ar Pasūtītāju. Pasūtītājs ir tiesīgs veikt Piegādātāja piedāvātās ekvivalentās Preces pārbaudi. Ar ekvivalento Preci jāsaprot Prece, kas atbilst Piedāvājumam attiecīgajā iepirkuma daļā, ko Piegādātājs aizstāj ar ekvivalento Preci. Šādā gadījumā atsevišķa vienošanās par konkrētas preces piegādi starp Pusēm nav jāslēdz.

4.12.Preces īpašuma tiesības no Piegādātāja uz Pasūtītāju pāriet ar Preces piegādes brīdi Pasūtītājam un PPR abpusējas parakstīšanas brīdi.

4.13.Līguma administrēšanai un tā organizatorisko jautājumu risināšanai Puses rīko šādus pārstāvjus, turpmāk – Pārstāvis vai Pārstāvji:

4.13.1.Pasūtītāja pārstāvis – 

 4.13.2.Piegādātāja pārstāvis norādīts Līguma pielikumā. 

4.14.Piegādātājs ir atbildīgs par piegādātajām Precēm Pasūtītājam līdz to piegādes brīdim un PPR abpusējai parakstīšanai.

4.15.Puses, nepieciešamības gadījumā, Preču nodošanai/pieņemšanai, nodrošina savus Pārstāvjus ar nepieciešamajiem pilnvarojumiem, par tiem informējot attiecīgo Pusi. Pārstāvja uzņemtās saistības ir saistošas Pusēm.

4.16.Piegādātājs piegādā tikai Piedāvājumā norādītās Preces, tai skaitā, norādītos konkrētos ražotājus un konkrētās Preces.

4.17.Piegādātājam ir pienākums, ja tas nespēj piegādāt kādu no Piedāvājumā minētām Precēm, 24 (divdesmit četru) stundu laikā, no šādu apstākļu iestāšanās brīža, rakstiski informēt Pasūtītāju un norādīt tuvāko Preču piegādes laiku, papildus nosūtot vēstuli uz e-pastu: pasts@vidzemesslimnica.lv. 

5.Līguma darbības termiņš, grozīšanas un izbeigšanas kārtība
5.1.Līgums stājas spēkā ar tā abpusēju parakstīšanas brīdi un ir spēkā 24 (divdesmit četri) kalendāra mēnešus no Līguma spēkā stāšanās dienas.

5.2.Līguma attiecības par pabeigtām atzīstamas ar dienu, kad Puses izpildījušas visas savstarpējās saistības un starp tām pilnībā nokārtoti visi maksājumi.

5.3.Līguma pirmstermiņa izbeigšana iespējama:
5.3.1.Pusēm vienojoties;

5.3.2.Ar Pasūtītāja uzteikumu, vienpersoniskā kārtā, nosūtot Piegādātājam rakstveida paziņojumu, ja:

1) Piegādātājs ir pieņēmis lēmumu uzsākt uzņēmuma likvidāciju, apturēt vai pārtraukt uzņēmuma darbību;

2) Pret Piegādātāju ir uzsākta maksātnespējas procedūra, vai tā darbība ir apturēta.

3) Pasūtītājs Piegādātājam ir nosūtījis pamatotu pretenziju par Līguma saistību nepienācīgu izpildi un/vai neizpildi, un Līguma saistību pārkāpums tiek konstatēts atkārtoti.
4) Piegādātājs ir paaugstinājis Preces cenu.
5) Piegādātājs izplata nereģistrētas Preces vai arī nav Latvijas Republikā spēkā esošajos normatīvajos aktos noteiktā kārtībā saņēmis Preču ievešanas un izplatīšanas atļauju;
6) Līgumu nav iespējams izpildīt tādēļ, ka Līguma izpildes laikā Piegādātājam (tai skaitā tā valdes vai padomes loceklim, patiesajam labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Piegādātāju darbībās, kas saistītas ar filiāli, vai personālsabiedrības biedram, tās valdes vai padomes loceklim, patiesajam labuma guvējam, pārstāvēttiesīgajai personai vai prokūristam, ja Piegādātājs ir personālsabiedrība) ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
5.3.3. Ja Pasūtītājs izbeidz Līgumu, iestājoties kādam no 5.3.2. punkta apakšpunktos noteiktajiem gadījumiem, Līgums tiek uzskatīts par izbeigtu datumā, kāds norādīts Pasūtītāja paziņojumā.

5.3.4. Piegādātājam ir tiesības vienpusēji atkāpties no Līguma saistību izpildes, brīdinot Pasūtītāju vismaz 3 (trīs) mēnešus iepriekš, iesniedzot objektīvu Līguma pirmstermiņa izbeigšanas  pamatojumu un atlīdzinot Pasūtītājam visus tiešos un netiešos zaudējumus, kas saistīti ar Līguma pirmstermiņa izbeigšanu, kā arī samaksājot līgumsodu 10 % (desmit procentu) apmērā no Līguma 3.1. punktā noteiktās Kopējās līguma summas, 10 (desmit) darba dienu laikā pēc attiecīga paziņojuma nosūtīšanas. Pasūtītājs samaksā Piegādātājam  tikai par tās Preces piegādi, kas atbilst  Līguma noteikumiem. Šādā gadījumā Piegādātājam ir pienākums turpināt Preces piegādi līdz Pasūtītājs iepirkuma procedūras rezultātā izvēlas citu piegādātāju Preces piegādei un noslēdz attiecīgu līgumu, taču ne ilgāk kā 3 (trīs) mēnešus. 

5.3.5. Citos Līgumā un Latvijas Republikā spēkā esošajos normatīvajos aktos noteiktajos gadījumos un kārtībā.

6.Pretenzijas

6.1.Pasūtītājam ir tiesības izvirzīt pretenziju par Preču piegādes termiņu neievērošanu, Preču cenu neievērošanu, Preču pieprasījumā norādīto apjomu neievērošanu, Preču nepiegādāšanu atbilstoši pieprasījumam vai Preču piegādāšanu ar PPR norādītājām neatbilstošām cenām, visā Līguma darbības laikā.

6.2.Pasūtītājam ir tiesības izvirzīt pretenzijas par piegādāto Preču kvalitāti un/vai tās neatbilstību Piedāvājumam:

6.2.1.visā attiecīgo Preču derīguma termiņa laikā;

6.2.2.ne vēlāk kā 15 (piecpadsmit) kalendārās dienas pēc attiecīgo Preču derīguma termiņa beigām, ja to kvalitātes trūkumi un/vai neatbilstība Piedāvājumam konstatēta attiecīgo Preču derīguma termiņa laikā.

6.3.Izvirzot pretenzijas Pasūtītājs nosūta Piegādātājam rakstveidā noformētu pretenzijas vēstuli.
6.4.Piegādātājam pretenzijas vēstule ir jāizskata pēc būtības un jādod atbilde Pasūtītājam 10 (desmit) darba dienu laikā no pretenzijas vēstules izsūtīšanas dienas.

7.Pušu atbildība

7.1.Piegādātājs ir tiesīgs piemērot līgumsodu Pasūtītājam par nesavlaicīgu maksājumu veikšanu 0,5% apmērā no nokavētā maksājuma summas par katru maksājuma nokavējuma dienu, bet ne vairāk kā 10% apmērā no nokavētās maksājuma summas.

7.2.Pasūtītājs ir tiesīgs piemērot līgumsodu Piegādātājam par saistību neizpildi Līgumā noteiktajos termiņos 0,5% apmērā no attiecīgo Preču, par kurām netiek izpildītas Līgumā nolīgtās saistības kopējās vērtības, par katru saistību izpildes nokavējuma dienu, bet ne vairāk kā 10% apmērā no attiecīgo Preču kopējās vērtības, par kurām netiek izpildītas Līgumā nolīgtās saistības.

7.3. Ja Piegādātājs nespēj piegādāt Līguma noteikumiem atbilstošas Preces vai atsakās piegādāt Preces par Piedāvājumā noteiktajām cenām, Pircējs ir tiesīgs par katru šādu Preču pozīciju pieprasīt no Piegādātāja līgumsodu 10% apmērā no Piedāvājumā norādītās attiecīgajai Preču pozīcijai nepiegādāto Preču summas.
7.5 Ja Pasūtītājs izbeidz Līgumu, iestājoties kādam no 5.3.2. punkta apakšpunktos noteiktajiem gadījumiem, Piegādātājs atlīdzina Pasūtītājam visus tiešos un netiešos zaudējumus, kā arī maksā līgumsodu 10 % apmērā no Līguma 3.1. punktā noteiktās Kopējās līguma summas, 10 (desmit) darba dienu laikā pēc attiecīgā paziņojuma saņemšanas.

7.6.Līgumsoda samaksa neatbrīvo Puses no Līguma izpildes.

7.7.Puses sedz viena otrai tiešus zaudējumus, kas radušies Līguma nepienācīgas izpildes rezultātā. Prasītāja Pusei ir jāpierāda šādu apstākļu iestāšanās.

7.8.Līguma pārtraukšana neatbrīvo Puses no to saistību izpildes, kas ir radušās šī Līguma darbības laikā.

7.9.Ja Līgumā nav noteikts citādi, Pusēm nav tiesības nodod Līguma saistību izpildi trešajai personai.

8.Konfidencialitāte un personas datu aizsardzība

8.1.Attiecībā uz šo Līgumu un jebkuru informāciju, ko Puses viena otrai sniedz sakarā ar šo Līgumu uzskatāma par konfidenciālu, ja vien informācijas sniedzējs nenosaka pretēji, informācijas saņēmējs apņemas:

8.1.1.aizsargāt konfidenciālo informāciju saprātīgā un piemērotā veidā vai saskaņā ar piemērojamajiem profesionālajiem standartiem;

8.1.2.izmantot konfidenciālo informāciju tikai, lai pildītu savas Līgumā noteiktās saistības.

8.2.Iepriekšējais Līguma punkts neattiecas uz informāciju, kas: 

8.2.1. ir publiski pieejama;

8.2.2. pirms tās saņemšanas no informācijas sniedzēja, tā bija jau zināma informācijas saņēmējam;

8.2.3.pirms informācijas saņemšanas no informācijas sniedzēja bez ierobežojumiem jau ir atklāta trešajai personai 

8.2.4. kuras atklāšana ir obligāta saskaņā ar Latvijas Republikā spēkā esošajiem normatīvajiem aktiem, un tā tiek izpausta valsts vai pašvaldības iestādēm normatīvajos aktos noteiktajos gadījumos un kārtībā..

8.3.Konfidencialitātes noteikumi ir saistoši arī Pušu darbiniekiem un trešajām personām, kuras tieši vai netieši iesaistītas Pušu sadarbībā. Ja kāda no Pusēm neievēro noteikumus par konfidencialitāti, tā ir pilnā mērā atbildīga par otrai Pusei tādā veidā radītajiem zaudējumiem. 

8.4. Ja Līguma un ar to saistīto pienākumu izpildes gaitā Pušu rīcībā nonāk informācija, kas saistīta ar konkrētām fiziskām personām (turpmāk - Personas dati), Puses apņemas:

8.4.1. nodrošināt  Personas datu konfidencialitāti un datus izmantot tikai Līgumā noteikto pienākumu pildīšanai un mērķu sasniegšanai;

8.4.2. bez otras Puses rakstiskas piekrišanas šos datus trešajām personām izpaust tikai normatīvajos aktos noteiktajos gadījumos. Jebkurā gadījumā par Personas datu nodošanu trešajai personai Puses informē viena otru.

8.5. Puses informē viena otru par izmaiņām iesniegtajos Personas datos, ja tie zaudējuši savu aktualitāti, nav precīzi vai lūdz tos dzēst, ja Pusēm vairs nav tiesiska pamata apstrādāt šos Personas datus. Puse, kas nodod Personas datus, ir atbildīga par datu precizitāti un tiesiskā pamata noteikšanu datu apstrādei.

8.6. Pēc Līguma saistību izpildes Puses dzēš no otras Puses iegūtos Personas datus vai, ja tam ir tiesisks pamats, uzglabā tos tikai normatīvajos aktos paredzēto laika periodu. Apstrādājot datus, Pusēm ir pienākums ievērot Personas datu apstrādi reglamentējošo Latvijas Republikā spēkā esošo normatīvo aktu prasības. 

9. 
Pušu tiesības un pienākumi

9.1. Piegādātājam ir pienākums:

9.1.1. veikt savlaicīgu Preču piegādi saskaņā ar šī Līguma noteikumiem;

9.1.2. piegādāt Preces atbilstoši Piegādātāja Iepirkuma procedūrā iesniegtajam piedāvājumam;

9.1.3. piegādāt Preces par Piedāvājumā norādītajām cenām visā Līguma darbības laikā;

9.1.4. uzņemties atbildību par Pasūtītājam un trešajām personām nodarīto kaitējumu, kas tiem radies sakarā ar Preču kvalitātes trūkumu;

9.2. Piegādātājam ir tiesības:

9.2.1. Savlaicīgi saņemt samaksu par atbilstoši Līguma noteikumiem piegādātām Precēm;

9.2.2. Līgumā noteiktos gadījumos saņemt no Pasūtītāja līgumsodu.
9.3. Pasūtītājam ir pienākums:

9.3.1. nodrošināt atbilstoši Līguma noteikumiem piegādāto Preču pieņemšanu;

9.3.2. nodrošināt saņemto Preču pienācīgu uzglabāšanu;

9.3.3. veikt samaksu Piegādātājam par atbilstoši Līguma noteikumiem piegādātajām Precēm.

9.4. Pasūtītājam ir tiesības:

9.4.1. atteikties pieņemt Līgumam vai kvalitātes prasībām neatbilstošas Preces. 

9.4.2. Līgumā noteiktos gadījumos piemērot Piegādātājam līgumsodu.

10.Citi noteikumi

10.1.Puses apliecina, ka tām ir visas nepieciešamās tiesības noslēgt šo Līgumu un uzņemties tajā paredzētos pienākumus.
10.2.Visi Līguma grozījumi, vienošanās un papildinājumi ir jānoformē rakstiski, kuri, Pusēm parakstot, kļūst par Līguma neatņemamu sastāvdaļu. 

10.3.Līgumā var tikt veikti nebūtiski grozījumi saskaņā ar Publisko iepirkumu likumā noteiktām prasībām.

10.4.Visas domstarpības un strīdus, kas radušies šī Līguma izpildes gaitā, Puses pirmkārt cenšas atrisināt sarunu ceļā. Strīdi un nesaskaņas, ko Puses neatrisina sarunu ceļā, tiek izskatīti saskaņā ar spēkā esošajiem Latvijas Republikas likumiem un citiem normatīvajiem aktiem un tajos noteiktajā kārtībā.

10.5.Visus pārējos jautājumus, kas nav atrunāti šajā Līgumā, regulē atbilstošas Latvijas Republikas likumos un citos normatīvajos aktos noteiktās materiālo un procesuālo tiesību normas.

10.6.Ja kāds no šī Līguma punktiem nedarbojas un/vai zaudē savu spēku, tad tas neietekmē Līguma darbību kopumā.

10.7.Visi paziņojumi, kas attiecas uz šī Līguma noteikumu izpildi, sūtāmi uz Līgumā norādītajām Pušu juridiskajām adresēm vai elektroniski uz Līgumā norādītajām Pušu e-pasta adresēm. Adreses maiņa kļūst saistoša otrai Pusei tad, kad Puse, kuras adrese tiek mainīta, nosūta tai attiecīgu paziņojumu vai dokumentu, kas apstiprina šādas izmaiņas.

10.8.Visi Līguma pielikumi ir šī Līguma neatņemamas sastāvdaļas.

10.9.Puses apliecina, ka ar visiem šī Līguma punktiem ir iepazinušās, piekrīt tiem un vēlas noslēgt tieši šo un šādu Līgumu, ko apliecina, parakstot to.

10.10. Puses ievēro vispārpieņemtos nepārvaramas varas (Force majeure) noteikumus, tas ir, līgumsaistību neizpildīšana ir attaisnojama, ja šī Puse pierāda, ka neizpildīšanas cēlonis ir bijis kāds šķērslis, kuru tā nevarēja kontrolēt, un nevarēja saprātīgi sagaidīt, lai šī Puse paredzētu šķēršļa rašanos Līguma noslēgšanas brīdī vai izvairītos no šķēršļa, vai pārvarētu tā sekas. Pie šādiem apstākļiem pieskaitāmas – ugunsnelaime, kara darbība, vispārēja avārija, epidēmija, dabas stihija, kā arī likumdevēja, izpildinstitūciju un tiesu darbības un to pieņemtie akti, kā arī citi apstākļi, kas neiekļaujas Pušu iespējamās kontroles un ietekmes robežās. Ja šķērslis ir īslaicīgs, saistību neizpildīšana ir attaisnota tikai uz saprātīgu laiku, kas noteikts, ņemot vērā šķēršļa ietekmi uz Līguma izpildīšanu.

10.11.Līgums noformēts uz __ (___) lapām elektroniskā dokumenta veidā un parakstīts ar drošu elektronisko parakstu, kas satur laika zīmogu. Katra Puse glabā abpusēji parakstītu Līgumu elektroniskā dokumenta formā.

Līguma pielikumā: Tehniskā specifikācija- Tehniskais-finanšu piedāvājums.

11.Pušu rekvizīti
VISPĀRĪGĀ VIENOŠANĀS
Dokumenta parakstīšanas datums 

ir pēdējā pievienotā droša elektroniskā paraksta 




un tā laika zīmoga datums





 
Nr. VS/2026-
Sabiedrība ar ierobežotu atbildību „Vidzemes slimnīca”, vienotais reģistrācijas Nr.40003258333, juridiskā adrese - Jumaras iela 195, Valmiera, LV 4201, tās valdes priekšsēdētāja Uģa Muskova un valdes locekļa Anda Krūmiņa personā, kuri rīkojas uz statūtu un valdes nolikuma pamata, turpmāk - Pasūtītājs, no vienas puses, un

___________________, vienotais reģistrācijas Nr.____________, juridiskā adrese – _________________, tās ___________ personā, kur_ rīkojas uz ____________ pamata, 

_________________________, vienotais reģistrācijas Nr.____________, juridiskā adrese – ______________, tās _________ personā, kur_ rīkojas uz _____________ pamata, 

________________________, vienotais reģistrācijas Nr._________, juridiskā adrese – _____________, tās _________ personā, kur_ rīkojas uz ___________ pamata, 

[..]

turpmāk kopā vai katrs atsevišķi – Piegādātājs vai Piegādātāji, no otras puses, 

kā arī visi kopā vai katrs atsevišķi, turpmāk saukti -Līdzēji vai Līdzējs, ar saistošu spēku kā sev, tā savu tiesību, saistību un pienākumu tālāk pārņēmējiem un ieguvējiem, savstarpēji vienojoties un pamatojoties uz Pasūtītāja iepirkuma procedūras „Uroloģijas medicīnisko materiālu iegāde”, iepirkuma identifikācijas Nr. VS 2026/, turpmāk – Iepirkuma procedūra, rezultātu, noslēdz šādu vispārīgo vienošanos, turpmāk – Vienošanās:
1. VIENOŠANĀS MĒRĶIS UN LĪGUMA PRIEKŠMETS

1.1. Vienošanās nosaka kārtību, kādā Pasūtītājs Vienošanās darbības laikā no Vienošanos noslēgušo Piegādātāju loka izvēlēsies Piegādātāju, ar kuru tiks slēgts līgums par uroloģijas medicīnisko materiālu piegādi, turpmāk – Līgums. Materiāliem izvirzītās prasības un  plānotie apjomi ir noteikti Vienošanās 1.pielikumā “Tehniskā specifikācija” (turpmāk – Tehniskā specifikācija).
1.2.Piegādātāji apņemas pārdot un piegādāt, bet Pasūtītājs pirkt uroloģijas medicīniskos materiālus, turpmāk – Prece, atbilstoši Piegādātāja Iepirkuma procedūras ietvaros iesniegtajam tehniskajam- finanšu piedāvājumam, attiecīgajā Iepirkuma pozīcijā, kurā Piegādātājs ir atzīts par uzvarētāju, turpmāk – Piedāvājums.
1.3.Ja Valsts reģionālās attīstības aģentūras elektroniskajā iepirkumu sistēmā, turpmāk – EIS, tiek piedāvātas Iepirkuma procedūras Preces par zemākām cenām nekā Piedāvājumā vai Piegādātājs nevar nodrošināt attiecīgo Preču piegādi par Piedāvājumā norādītajām cenām vai zemākām cenām, Pasūtītājs ir tiesīgs attiecīgās Preces iegādāties EIS un Piegādātājam nav tiesības celt pretenzijas par to.
1.4.Ja Preces ražotājs Pasūtītājam piedāvā Preces iegādāties par akcijas cenām, kuras ir zemākas nekā Piedāvājumā, Pasūtītājs ir tiesīgs attiecīgās Preces iegādāties no Preču ražotāja ar Preču ražotāja izvēlētu starpnieku Preces piegādei.
1.5.Tehniskajā -finanšu piedāvājumā iekļautie Preču apjomi ir aptuveni un Pasūtītājs negarantē izpirkt Piedāvājumā minētās Preces pilnā apmērā. Pasūtītājam piegādājamo Preču apjomi ir atkarīgi no pacientu plūsmas un sakarā ar to Preču apjomi varētu būt lielāki vai mazāki par Piedāvājumā noteikto.

1.6.Preces piegāde veicama saskaņā ar Līgumu un Piedāvājumu, konkrētajā iepirkuma pozīcijā, kurā Piegādātājs ir atzīts par uzvarētāju, un Pasūtītāja vajadzībām. 
2. VIENOŠANĀS DARBĪBAS TERMIŅŠ

Vienošanās stājas spēkā ar tā abpusēju parakstīšanas brīdi un ir spēkā 24 (divdesmit četrus) kalendāra mēnešus no spēkā stāšanās dienas

3. PIEGĀDĀTĀJU IZVĒLES KĀRTĪBA LĪGUMU SLĒGŠANAI

3.1.Pasūtītājs paraksta Vienošanos ar visiem Piegādātājiem, kas Iepirkuma procedūras rezultātā ierindojas pirmajā, otrajā un trešajā vietā, katrā iepirkuma priekšmeta pozīcijā un kuri attiecīgo iepirkuma pozīciju ir piedāvājuši ar viszemāko cenu. Vienošanās 2.Pielikumā norādīti visi Piegādātāji, kas katrā iepirkuma priekšmeta pozīcijā ierindojas pirmajā, otrajā un trešajā vietā. Gadījumā, ja kādā iepirkuma priekšmeta daļā ir iesniegti mazāk kā 3 piedāvājumi, tad 2.Pielikumā attiecīgi norādīti Piegādātāji, kas konkrētajā iepirkuma priekšmeta daļā ierindojas pirmajā un otrajā vietā.

3.2.Ar šīs Vienošanās parakstīšanu Piegādātājam (Piegādātājs Nr.1), kurš piedāvājis viszemāko cenu par attiecīgo iepirkuma priekšmeta pozīciju, tiek piešķirtas Līguma slēgšanas tiesības.

3.3. Ja Piegādātājs Nr.1 nespēj piegādāt pasūtītās Preces, Pasūtītājam ir tiesības attiecīgās pozīcijas Preces pasūtīt no Piegādātāja, kurš piedāvājis nākamo saimnieciski izdevīgāko piedāvājumu (Piegādātājs Nr.2). Ja arī Piegādātājs Nr.2 attiecīgās pozīcijas Preces nespēj piegādāt, Pasūtītājs attiecīgās pozīcijas Preces pasūta no Piegādātāja, kurš piedāvājis nākamo saimnieciski izdevīgāko piedāvājumu (Piegādātājs Nr.3).

3.4. Ja Piegādātājs nevar nodrošināt Pasūtītāja pasūtīto Preču piegādi, tam nav tiesību celt pretenziju pret Pasūtītāju vai citu Piegādātāju, kurš saskaņā ar Iepirkuma procedūras rezultātiem ir piedāvājis nākamo saimnieciski izdevīgāko piedāvājumu attiecīgajā pozīcijā un ar kuru noslēgts Piegādes līgums par attiecīgās pozīcijas Preces piegādi kā ar Piegādātāju Nr.2 vai Piegādātāju Nr.3.

3.5. Ja neviens no Piegādātājiem konkrētā iepirkuma priekšmeta pozīcijā nespēj piegādāt attiecīgās daļas Preces cenu paaugstināšanās dēļ, Pasūtītājs ir tiesīgs uzaicināt šos trīs Piegādātājus iesniegt jaunu attiecīgās daļas finanšu piedāvājumu, veikt tehnisko un finanšu piedāvājumu atkārtotu vērtēšanu atbilstoši Iepirkuma procedūras nolikumam, veikt izmaiņas Piegādātāju kārtībā un veikt grozījumus uz Vienošanās pamata noslēgtajā Līgumā, nepagarinot līguma termiņu.

3.6. Preces pasūtīšanas, samaksas un piegādes kārtību un termiņus, Pasūtītāja un Piegādātāja tiesības, pienākumus un atbildību, Līguma izbeigšanas kārtību u.c. jautājumus regulē Līguma noteikumi, kuri slēdzot netiks grozīti. Jautājumi, kas nav reglamentēti Līgumā, tiks izskatīti Vienošanās ietvaros, un otrādi.

3.7. Ja Vienošanās darbības laikā Preces ražotājs pārtrauc Preces ražošanu vai veic būtiskas izmaiņas Preces sastāvā izmēros u.tml., kā rezultātā Piegādātājs nespēj piegādāt Tehniskajā specifikācijā noteikto Preci, Piegādātājs, iesniedzot dokumentālus pierādījumus esošajiem apstākļiem un preces atbilstībai Vienošanās noteikumiem, ir tiesīgs piedāvāt Pasūtītājam ekvivalentas preces piegādi. Ekvivalentās preces cena nevar pārsniegt Piegādātāja Iepirkuma procedūrā piedāvāto Preces cenu.

4. PRECES APJOMA UN CENAS IZMAIŅAS
4.1 Piegādātāja Iepirkuma procedūrā iesniegtajā finanšu piedāvājumā norādītajās vienas vienības cenās (turpmāk – Preces cena) ir iekļautas visas izmaksas par Preces iegādi un piegādi, un visas izmaksas, kas saistītas ar pilnīgu un kvalitatīvu Vienošanās izpildi, tajā skaitā, bet ne tikai, darbaspēka izmaksas, transporta, tehnisko palīglīdzekļu izmaksas, visi valsts un pašvaldības noteiktie nodokļi (izņemot PVN) un nodevas, peļņa un ar risku faktoriem saistītās izmaksas, ietverot arī tādus riskus kā normatīvo aktu izmaiņu risks, piegādes (tajā skaitā arī darbaspēka) sadārdzinājuma risks u.c. tiešās un pieskaitāmās izmaksas, izņemot PVN.

4.2. Pasūtītājs Vienošanās izpildes laikā ir tiesīgs pilnībā vai daļēji attiekties no kādas Preces iegādes, kā arī ir tiesīgs palielināt vai samazināt Tehniskajā specifikācijā norādītos Preču apjomus, un Piegādātājs šajā sakarā nav tiesīgs celt jebkāda veida pretenzijas.

4.3. Saprātīgi prognozējama inflācija, tirgus apstākļu maiņa vai jebkuri citi saprātīgi prognozējami apstākļi nevar būt par pamatu Preces cenas paaugstināšanai, un šo procesu radītās sekas Piegādātājs ir ietvēris Finanšu piedāvājumā norādītajās cenās.

4.4. Gadījumā, ja Vienošanās darbības laikā neprognozējamas inflācijas, tirgus apstākļu maiņas vai Preces ražotāja paceltu izmaksu dēļ attiecīgās pozīcijas Preces cena ir paaugstinājusies, Puses ir tiesīgas pārskatīt un nepieciešamības gadījumā paaugstināt finanšu piedāvājumā norādītās Preces vienību cenas, ievērojot šādus nosacījumus:

4.4.1.  Preces cenas pārskatīšana ir iespējama pie nosacījuma, ka no Vienošanās noslēgšanas dienas ir pagājuši vismaz 12 (divpadsmit) mēneši un Preces vienības cena ir paaugstinājusies vismaz par 10% no sākotnējās Preces cenas;

4.4.2. Preces vienības cena var tikt paaugstināta ne vairāk kā līdz 20% no sākotnējās Preces vienības cenas, ievērojot arī Līguma 4.4.6. apakšpunkta nosacījumus;

4.4.3. Lai ierosinātu cenu pārskatīšanu, Piegādātājs iesniedz Pasūtītājam rakstveida pieprasījumu par cenu izmaiņām, norādot tajā objektīvus cenas paaugstinājuma iemeslus, un tam pievieno Preces ražotāja apliecinājumu vai citu līdzvērtīgu dokumentu, kas pamato norādīto cenas paaugstinājumu. Pieprasījumam jāpievieno arī cenu salīdzinājums Excel (vai ekvivalenta formāta) tabulas veidā, norādot Preces vienības nosaukumu, esošo cenu, piedāvāto paaugstināto cenu un procentuālo cenas pieaugumu.

4.4.4. Piedāvāto un abpusēji saskaņoto paaugstināto Preces cenu Piegādātājam ir jāspēj nodrošināt visu atlikušo Vienošanās darbības laiku.

4.4.5. Pasūtītājs izvērtē saņemto Piegādātāja ierosinājumu Preces cenas paaugstināšanai un veic tehnisko un finanšu piedāvājumu atkārtotu vērtēšanu atbilstoši Iepirkuma procedūras nolikumam un sarindo Piegādātājus atbilstošā secībā.   

4.4.6. Vienošanās ietvaros Preces cena var tikt paaugstināta tikai vienu reizi un izmaiņu rezultātā Kopējā līguma summa nedrīkst pārsniegt 30% no sākotnējās Kopējās līguma summas.

4.5. Vienošanās 4.4. punkta un tā apakšpunktu nosacījumi attiecas uz situāciju, kad Līgums konkrētajā pozīcijā ir noslēgts tikai ar vienu Piegādātāju vai Vienošanās izpildes gaitā palicis tikai viens piegādātājs. Citās situācijās rīcība notiek saskaņā ar Vienošanās 3.3.-3.5. punkta nosacījumiem

4.6. Vienošanās 4.4.3. punktā noteikto rakstveida pieprasījumu un tam pievienojamos dokumentus Piegādātājs iesniedz Pasūtītājam ne vēlāk kā 1 (vienu) mēnesi pirms plānotajām Preces cenu izmaiņām. Piegādātājs turpina Pasūtītājam piegādāt Preces par iepriekš noteikto cenu  līdz Puses vienojas par jauno cenu.

4.7. Par Preces cenas izmaiņām Puses slēdz rakstveida vienošanos. Jaunās cenas stājas spēkā tikai pēc rakstveida vienošanās abpusējas parakstīšanas.     
5.LĪDZĒJU SAISTĪBAS

5.1.Pasūtītāja saistības:

5.1.1.Nodrošināt Līguma noslēgšanas organizēšanu Vienošanās noteiktajā kārtībā;

5.1.2.Par kvalitatīvu un savlaicīgu Piedāvājumā atbilstošu Preču piegādi veikt apmaksu Līgumā noteiktajā kārtībā;

5.2. Piegādātāja saistības:

5.2.1.Piegādāt Preci Pasūtītājam saskaņā ar Piedāvājumu, Vienošanās un Līguma nosacījumiem.

5.2.2.Piegādāt Preci Pasūtītājam uz Pasūtītāja juridisko adresi (Jumaras iela 195, Valmiera, Valmieras novads). 
5.2.3.Uzņemties atbildību par Preces atbilstību Piedāvājumam un garantēt Preces kvalitāti.

5.2.4.Pēc Pasūtītāja pieprasījuma iespējami ātrāk sniegt papildu informāciju par Piedāvājumā norādītajiem aspektiem.

5.2.5.Informēt Pasūtītāju par apstākļiem, kas radušies un var kavēt, traucēt, apgrūtināt vai ierobežot Vienošanās vai Līguma izpildi pilnībā vai daļēji 1 (vienas) darba dienas laikā, skaitot no šādu apstākļu rašanās brīža.

5.2.6.Ievērot patiesas un godīgas konkurences principus Vienošanās laikā.

6. APAKŠUZŅĒMĒJI
6.1. Piegādātājs, ievērojot Publisko iepirkumu likumu, Vienošanās noteikumus, kā arī citu normatīvo aktu prasības, ir tiesīgs Vienošanās izpildē piesaistīt apakšuzņēmējus.

6.2. Piegādātājs pilnībā uzņemas atbildību par Vienošanās izpildi un nodrošina, ka tā piesaistītais apakšuzņēmējs ievēro visus Vienošanās noteikumus. 

6.3. Apakšuzņēmēju piesaiste un nomaiņa veicama, ievērojot Publisko iepirkumu likuma regulējumu.
6.4. Piegādātājs koordinē apakšuzņēmēju darbību un uzņemas pilnu atbildību par pakalpojumu, ko snieguši apakšuzņēmēji, izpildes kvalitāti, termiņu, Vienošanās noteikumu ievērošanu un citiem jautājumiem, kas attiecas uz Vienošanās izpildi. 

6.5. Piegādātājs uzņemas pilnu atbildību par veiktajiem norēķiniem ar tā piesaistīto apakšuzņēmēju, t.sk. arī Piegādātāja maksātnespējas procesa gadījumā. 

6.6. Pasūtītājs nav atbildīgs par Piegādātāja nokavētiem vai vispār neveiktiem norēķiniem ar tā piesaistīto apakšuzņēmēju.

6.7. Šajā nodaļā minētie noteikumi ir attiecināmi arī Līguma izpildē.

7. NEPĀRVARAMA VARA

7.1. Puses ievēro vispārpieņemtos nepārvaramas varas (Force majeure) noteikumus, tas ir, līgumsaistību neizpildīšana ir attaisnojama, ja šī Puse pierāda, ka neizpildīšanas cēlonis ir bijis kāds šķērslis, kuru tā nevarēja kontrolēt, un nevarēja saprātīgi sagaidīt, lai šī Puse paredzētu šķēršļa rašanos līguma noslēgšanas brīdī vai izvairītos no šķēršļa, vai pārvarētu tā sekas. 

7.2. Pie nepārvaramas varas apstākļiem pieskaitāmi – ugunsnelaime, kara darbība, vispārēja avārija, epidēmija, dabas stihija, kā arī likumdevēja, izpildinstitūciju un tiesu darbības un to pieņemtie akti, kā arī citi apstākļi, kas neiekļaujas Pušu iespējamās kontroles un ietekmes robežās. Nepārvaramas varas apstākļu iestāšanās jāpierāda tai Pusei, kura uz tiem atsaucas.

7.3. Ja šķērslis ir īslaicīgs, saistību neizpildīšana ir attaisnota tikai uz saprātīgu laiku, kas noteikts, ņemot vērā šķēršļa ietekmi uz Līguma izpildīšanu. 

7.4. Šajā nodaļā minētie noteikumi ir attiecināmi arī Līguma izpildē.

7. DATU AIZSARDZĪBAS UN KONFIDENCIALITĀTES NOTEIKUMI

7.1. Vienošanās ietvaros visus personu datus Puses apstrādā tikai Vienošanās izpildes mērķim un tikai tādā apmērā, lai nodrošinātu starp Pusēm noslēgtās Vienošanās izpildi, ievērojot datu minimizēšanas principu. 

7.2. Puses veic visus nepieciešamos tehniskos un organizatoriskos drošības pasākumus, tostarp jebkurus papildu pasākumus, kas nepieciešami, lai nodrošinātu, ka Puses nodotie personas dati Vienošanās izpildes ietvaros netiek nejauši vai nelikumīgi iznīcināti, nozaudēti vai sabojāti, vai darīti zināmi trešajām personām, netiek ļaunprātīgi izmantoti vai kā citādi apstrādāti tādā veidā, kas ir pretējs Vienošanās darbības laikā spēkā esošajiem tiesību aktiem personas datu aizsardzības jomā. 

7.3. Pusēm ir pienākums ievērot tiesību aktu prasības personas datu aizsardzības jomā.

7.4. Puses apņemas Vienošanās darbības laikā, kā arī pēc tās izpildes bez otras Puses iepriekšējas rakstiskas atļaujas neizpaust, neizplatīt un jebkādā citādā veidā nenodot trešajām personām Piegādātāja rīcībā nonākušo konfidenciālo informāciju, neizmantot to savās personīgajās interesēs, kā arī rūpēties, lai tā nebūtu tieši vai netieši pieejama trešajām personām, ciktāl normatīvajos aktos nav noteikts citādi.

7.5. Par konfidenciālu informāciju uzskatāma un pie neizpaužamām ziņām pieskaitāma jebkāda esoša vai Preces piegādes procesā iegūta vārdiska vai rakstiska, tekstuāla vai vizuāla finansiāla, ekonomiska, juridiska vai cita satura informācija, kas Pusēm nodota vai kļuvusi zināma, pildot Vienošanās un Piegādes līgumā paredzētās saistības.

7.6. Konfidencialitātes noteikumi attiecas gan uz rakstisku informāciju, gan mutisku informāciju, elektronisku informāciju un uz jebkuru citu informāciju, neatkarīgi no informācijas nodošanas veida, laika un vietas. Šeit minētajai konfidencialitātes saistībai ir beztermiņa raksturs.

7.7. Piegādātājs nodrošina informācijas konfidencialitātes noteikumu izpildi arī no savu apakšuzņēmēju puses un jebkuru trešo personu puses, ko Piegādātājs piesaistījis Pakalpojuma sniegšanā.

7.8. Puse atlīdzina jebkuras izmaksas (tostarp samērīgus izdevumus par juridiskiem pakalpojumiem), zaudējumus, soda naudas un izdevumus, kas otrai Pusei radušies, pārkāpjot Vienošanos attiecībā uz konfidencialitātes noteikumu ievērošanu vai personas datu aizsardzību, tostarp pārkāpjot piemērojamos tiesību aktus par personas datu aizsardzību. 

7.9. Šajā nodaļā minētie noteikumi ir attiecināmi arī Līguma izpildē.

8. CITI NOSACĪJUMI

8.1. Ja kādam no Līdzējiem tiek mainīts juridiskais statuss, Līdzēja amatpersonu paraksta tiesības, īpašnieki vai vadītāji u.tml., tad Līdzējs nekavējoties rakstiski paziņo par to otram Līdzējam. Ja Līdzējs neizpilda šī punkta noteikumus, uzskatāms, ka otrs Līdzējs ir pilnībā izpildījis savas saistības, lietojot šajā Vienošanās esošo informāciju par otru Līdzēju. 

8.2. Līdzēju reorganizācija vai to vadītāju maiņa nav pamats Vienošanās pārtraukšanai vai izbeigšanai. Gadījumā, ja kāds no Līdzējiem tiek reorganizēts, Vienošanās un Līgums ir saistoši Līdzēja tiesību un saistību pārņēmējam.

8.3. Vienošanos var papildināt, grozīt vai izbeigt, Līdzējiem savstarpēji vienojoties, izņemot, ja Vienošanās paredz citu kārtību. Jebkuri Vienošanās, grozījumi un papildinājumi tiek noformēti rakstveidā un kļūst par šīs Vienošanās neatņemamu sastāvdaļu.
8.4. Piegādātājs nodrošina, ka Līguma izpildē Pasūtītājam netiek piegādāta Krievijas Federācijā un Baltkrievijas Republikā ražota Prece.
8.5. Visas domstarpības un strīdus, kas radušies šīs Vienošanās izpildes gaitā, Līdzēji pirmkārt cenšas atrisināt sarunu ceļā. Strīdi un nesaskaņas, ko Līdzēji neatrisina sarunu ceļā, tiek izskatīti saskaņā ar spēkā esošajiem Latvijas Republikas normatīvajiem aktiem tajos noteiktajā kārtībā

8.6. Visus pārējos jautājumus, kuri nav reglamentēti ar Vienošanos, regulē atbilstošas Latvijas Republikas likumos un citos normatīvajos aktos noteiktās materiālo un procesuālo tiesību normas.

8.7. Visi paziņojumi, kas attiecas uz šīs Vienošanās noteikumu izpildi, sūtāmi uz Iepirkuma procedūras pieteikumā norādītajām Pušu juridiskajām adresēm vai elektroniski uz pieteikumā norādītajām Pušu e-pasta adresēm. Adreses maiņa kļūst saistoša otrai Pusei tad, kad Puse, kuras adrese tiek mainīta, nosūta tai attiecīgu paziņojumu vai dokumentu, kas apstiprina šādas izmaiņas. Visi Līguma pielikumi ir Līguma neatņemamas sastāvdaļas.

8.8. Vienošanās noformēta uz … (…) lapām elektroniskā dokumenta veidā un parakstīta ar drošu elektronisko parakstu, kas satur laika zīmogu. Katra Puse glabā abpusēji parakstītu Vienošanos elektroniskā dokumenta formā.

Pielikumā: 
1.pielikums: Tehniskā specifikācija

2.pielikums: Pretendenti, kuriem piešķirtas vispārīgās vienošanās slēgšanas tiesības
7.LĪDZĒJU PARAKSTI

